A HTML-levelekbe beágyazott képekről.
Andre Klapper
ak-47@gmx.net
April Gonzales
loonycookie@gmail.com
Novell, Inc
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023.

# Képek a HTML-levelekben

Ha valaki olyan HTML-levelet küld, amely a törzsében képet tartalmaz (mint például az üdvözlő üzenet a Beérkezett üzenetek mappában), akkor az Evolution a képet az üzeneten belül jeleníti meg.

# Képek betöltése

Egyes képek az üzenetben hivatkozásként és nem az üzenet részeként szerepelnek. Az Evolution képes letölteni ezeket az üzeneteket az internetről, de ezt csak akkor teszi meg, ha Ön kéri. Ennek az az oka, hogy a távolról elérhető képek letöltése és megjelenítése lassú lehet, és a levélszemétküldők felhasználhatják a levélszemét olvasóinak követésére. A képek automatikus betöltésének kerülése segít megvédeni magánszféráját.

Egy üzenet képeinek betöltéséhez válassza a Nézet Képek betöltése menüpontot, vagy nyomja meg a Ctrl I kombinációt.

A képek betöltésével kapcsolatos alapértelmezett művelet beállításához válasszon a Szerkesztés Beállítások Levelezés beállításai HTML üzenetek Távoli tartalom betöltése szakasz beállításai közül.

# Képek automatikus letöltése ismerősei levelei esetén

Letöltheti a partnerei által küldött levelekben lévő képeket. Ehhez nyissa meg a Szerkesztés Beállítások Levelezés beállításai HTML üzenetek Képek betöltése szakaszt. Engedélyezze a Képek betöltése csak ha a feladó szerepel a címjegyzékben beállítást.

Ezután lépjen a Szerkesztés Beállítások Névjegyek Automatikus kiegészítés lapra. Engedélyezze az automatikus kiegészítést a Mindig jelenjen meg az automatikusan kiegészített partner címe négyzet bejelölésével.

# Képek mentése

Egy HTML-levélbe ágyazott kép mentéséhez kattintson a jobb egérgombbal a képre, és válassza a Kép mentése… menüpontot.