Levelek kezelése, amikor nem csatlakozik a hálózatra.
Andre Klapper
ak-47@gmx.net
Novell, Inc
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023.

# Kapcsolat nélküli munka

Az Evolution képes a távoli levelezőrendszereken (például IMAP vagy Exchange) lévő mappákról helyi másolatokat tárolni a levelek olvasásához.

Az Evolution kényszerített kapcsolat nélküli módja csak a levelezésre vonatkozik, és nem érvényes a névjegyekre és naptárakra.

A POP levelezés minden levelet letölt a helyi rendszerre, de távoli fiókok esetén általában csak a fejléceket tölti le. A levelek többi részét, mint a törzsét, csak akkor, amikor megkísérli elolvasni a levelet. Mielőtt kapcsolat nélküli módba kényszeríti az Evolution alkalmazást, az Evolution letölti az olvasatlan leveleket a helyi tárolásra kiválasztott mappákban.

# Fiókbeállítások

A távoli fiókmappák esetén a Fogadási beállítások ablak lehetősége a Távoli levelek szinkronizálása a helyiekkel minden mappában, amely az a fiók összes mappájára vonatkozik.

Nagy adatmennyiség letöltésének elkerülése érdekében letilthatja egy adott időszaknál régebbi üzenetek szinkronizálását.

# Mappák megjelölése kapcsolat nélküli használatra

Ha nincs bekapcsolva a fiók esetén a Távoli levelek szinkronizálása a helyiekkel minden mappában, akkor egyénileg szinkronizálhatja a mappákat.

Levélmappa megjelölése kapcsolat nélküli használatra:

Kattintson a jobb egérgombbal a mappára, és válassza a Tulajdonságok menüpontot.

Jelölje be az A mappa tartalmáról helyi másolat készítése kapcsolat nélküli munkához jelölőnégyzetet.

# Üzenetek szinkronizálása kapcsolat nélküli használathoz

Kapcsolati állapotát az Evolution főablakának bal alsó sarkában lévő kis ikon jelzi. Amikor online állapotban van, akkor két összekötött kábelt jelenít meg. Amikor az ikonra kattintva vagy a Fájl Kapcsolat nélküli munka menüpont kiválasztásával a kapcsolat nélküli módot kényszeríti ki, akkor az ikon szétvált kábeleket jelenít meg. Ilyenkor azonnal kapcsolat nélküli módba válthat, vagy előtte elvégezheti a mappák helyi másolatokkal való szinkronizálását.

Válassza a Fájl Üzenetek letöltése kapcsolat nélküli módhoz menüpontot a mappák szinkronizálásához közvetlenül a kapcsolat nélküli módba váltás előtt.

# Hálózati állapot automatikus kezelése

Az Evolution automatikusan felismeri a hálózati állapotot, és ennek megfelelően működik. Az Evolution például képes kapcsolat nélküli módba váltani, amikor a hálózat elérhetetlenné válik, automatikusan és online módba váltani, amikor a hálózat újra elérhetővé válik.