Importar dades des de Microsoft Outlook.
Andre Klapper
ak-47@gmx.net
Novell, Inc
Jordi Mas i Hernàndez
jmas@softcatala.org 2014, 2019, 2020, 2023
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Outlook

Aquests passos fan referència a dades emmagatzemades localment, com ara comptes POP. Per a dades remotes (com ara IMAP), això no és necessari, ja que les dades encara estan al servidor i no necessiten ser transferides manualment. Podeu configurar el compte corresponent a Evolution i les dades es descarregaran.

# Requisits previs a Windows

En primer lloc, mentre feu servir Microsoft Windows, prepareu els vostres missatges per a importar:

Trobeu els vostres fitxers d'Outlook (normalment tenen al final del fitxer .pst o .ost):

| Windows 7, Windows Vista | Windows XP
Outlook 2010 | C:\Users\username\My Documents\Outlook Files | C:\Documents and Settings\username\My Documents\Outlook Files
Outlook 2007 i anteriors | C:\Users\username\AppData\Local\Microsoft\Outlook | C:\Documents and Settings\username\AppData\Local\Microsoft\Outlook

(Substitueix «nom d'usuari» pel vostre nom d'usuari.)

Copiar els fitxers d'Outlook al sistema o partició on Evolution està instal·lat.

Com que el vostre disc dur de Windows probablement està en format NTFS, alguns sistemes Linux no poden llegir-lo sense programari addicional. És més fàcil copiar les carpetes de correu a una unitat USB o gravar un CD.

# Importar a Evolution

Depenent del vostre darrer pas, connecteu el disc o la unitat USB amb les dades i espereu fins que s'obre la finestra del gestor de fitxers, o es munti la unitat de Windows.

Copieu tots els fitxers de correu al vostre directori personal o en un altre lloc convenient.

Inicieu Evolution.

Opcionalment seleccioneu Fitxer Nou Carpeta de correu per a crear les carpetes que voleu.

Feu clic a Fitxer Importa.

A la pestanya Tipus d'importador, feu clic a Importa un sol fitxer.

Trieu el fitxer de carpetes personals d'Outlook (. Pst) que voleu importar.

El tipus de fitxer es determinarà automàticament.

Si l'opció per a importar carpetes personals de l'Outlook (fitxers .pst) no està disponible a Fitxer Importa Importa un fitxer Tipus de fitxer, és possible que la vostra distribució no tingui activada aquesta funcionalitat a l'Evolution. Pregunteu en un fòrum d'assistència de la vostra distribució.

Trieu la destinació (p. ex., La carpeta a Evolution) per a les dades importades.

Repetiu els passos d'importació fins que hàgiu importat totes les vostres dades.