Andre Klapper
ak-47@gmx.net
Novell, Inc
Utilitzeu la vista lliure/ocupat en un servidor de groupware per a configurar reunions.
Jordi Mas i Hernàndez
jmas@softcatala.org 2014, 2019, 2020, 2023
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Informació lliure/ocupat

Podeu utilitzar la cerca lliure/ocupat de reunions per a determinar la disponibilitat dels convidats.

A més de les eines estàndard de programació de reunions, podeu utilitzar la vista lliure/ocupat per a comprovar si les persones estan disponibles per avançat. La característica lliure/ocupat normalment és una funció de servidors dedicats de groupware, com Microsoft Exchange i Novell GroupWise. Tanmateix, també podeu publicar informació en línia i accedir a informació publicada en altres llocs. Si tots els col·laboradors no publiquen les dades sobre si estan lliures/ocupats, encara podeu utilitzar les invitacions a reunions per a coordinar les agendes amb altra gent.

Per a accedir a la vista lliure/ocupat:

Feu clic a Fitxer Nou Reunió.

Feu clic a Afegeix per a afegir les adreces de correu electrònic de les persones que voleu convidar.

Feu clic al botó Commuta la visualització del temps com a ocupat de la barra d'eines o a la pestanya Planificació.

Ajusteu el temps de la reunió, ja sigui arrossegant les vores de la reunió o utilitzant els botons Tria automàtica per a triar l'hora automàticament, aleshores feu clic a Tanca. Els participants en un servidor Exchange tenen la cita actualitzada automàticament; altres rebran una notificació per correu electrònic de qualsevol canvi en els plans.

Llista de participants:

La llista de participants mostra les persones que han estat convidades a la cita.

Calendari en graella:

La Graella d'horaris mostra la informació Lliure/Ocupat publicada per les persones que heu convidat. Aquí és on es comparen els horaris per a trobar temps lliure per a programar una cita. Les persones només tenen la informació de la programació visible si utilitzen el mateix servidor de Novell GroupWise o Microsoft Exchange (és a dir, si es troben en la mateixa organització que la seva) o si publiquen informació de lliure/ocupat en una adreça web (URL) a la que podeu accedir i heu introduït aquesta adreça per al contacte específic a Editor de contactes sota Informació Personal Adreces Web Lliure/Ocupat.

Podeu publicar la informació Lliure/Ocupat al Calendari en un servidor WebDAV, un servidor FTP, una màquina remota a través de SSH o qualsevol altre servidor web amb suport HTTP PUT.

En entorns corporatius, podeu publicar la informació Lliure/Ocupat en un servidor Exchange o Groupwise. Tingueu en compte que heu d'utilitzar el calendari d'Exchange de nivell superior si voleu que altres puguin accedir a la vostra informació quan us convidin a una reunió.

El servidor per defecte es pot definir a Edita Preferències Calendari i tasques Informació de publicació Servidor Lliure/Ocupat per defecte.

# Accedir a les dades col·laboratives sense un servidor Groupware

Si les persones us proporcionen una adreça URL per a dades Lliure/Ocupat o del seu calendari web, podeu afegir l'URL des d'un lloc web Informació Personal Adreces Web a l'Editor de Contactes. Aleshores, quan programeu una reunió amb ells, Evolution mira el calendari i el mostra amb les dades de Lliure/Ocupat.